
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 39 

14 Φεβρουάριου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

13. Περί εφαρμογής της απόφασης 1874 (2009) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 1 

14. Περί εφαρμογής της απόφασης 1903 (2009) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 2 

15. Περί εφαρμογής της απόφασης 1907 (2009) του 

Συμβουλίου Ασφαλείας του Οργανισμού Ηνωμέ¬ 
νων Εθνών (Ο.Η.Ε.). 3 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 13 
Περί εφαρμογής της απόφασης 1874 (2009) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το π.δ. 85/2012 (Α' 141), όπως ισχύει. 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

5. Την από 30 Ιουνίου 2009 απόφαση του Υπουργού 
Εξωτερικών Φ.4980/25/ΑΣ 974 «Εφαρμογή της υπ’ αριθμ. 
1874 (2009) απόφασης του Συμβουλίου Ασφαλείας Ο.Η.Ε. 
περί Λαϊκής Δημοκρατίας της Κορέας» (Α' 109). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 


7. Τις υπ’ αριθμ. 84/2010,97/2011 και 16/2013 γνωμοδοτή¬ 
σεις του Συμβουλίου της Επικράτειας μετά από πρόταση 
των Υπουργών Εξωτερικών, Οικονομικών, Εθνικής Αμυνας, 
Ανάπτυξης, Ανταγωνιστικότητας, Υποδομών, Μεταφορών 
και Δικτύων, Παιδείας και Θρησκευμάτων, Πολιτισμού και 
Αθλητισμού, Δικαιοσύνης, Διαφάνειας και Ανθρωπίνων Δι¬ 
καιωμάτων, Δημόσιας Τάξης και Προστασίας του Πολίτη 
και Ναυτιλίας και Αιγαίου, αποφασίζουμε: 

Άρθρο 1 

Τα μέτρα του άρθρου 2 του προεδρικού διατάγματος 
85/2009 (Α' 113) εφαρμόζονται επίσης, από την 12η Ιουνί¬ 
ου 2009, ημερομηνία κατά την οποία υιοθετήθηκε από 
το Συμβούλιο Ασφαλείας του Ο.Η.Ε. η απόφαση 1874 
(2009), σε όλα τα όπλα και το συναφές υλικό, καθώς 
και σε οικονομικές συναλλαγές, τεχνική εκπαίδευση, 
παροχή συμβουλών, υπηρεσίες ή συνδρομή που σχετί¬ 
ζονται με την παροχή, κατασκευή, συντήρηση ή χρήση 
τέτοιων όπλων ή υλικού. 

Αρθρο 2 

1. Τα μέτρα του άρθρου 1 του προεδρικού διατάγμα¬ 
τος 85/2009 εφαρμόζονται επίσης, από την 12η Ιουνίου 
2009, ημερομηνία κατά την οποία υιοθετήθηκε από το 
Συμβούλιο Ασφαλείας του Ο.Η.Ε. η απόφαση 1874 (2009), 
σε όλα τα όπλα και το συναφές υλικό, καθώς και σε 
οικονομικές συναλλαγές, τεχνική εκπαίδευση, παροχή 
συμβουλών, υπηρεσίες ή συνδρομή που σχετίζονται με 
την παροχή, κατασκευή, συντήρηση ή χρήση τέτοιων 
όπλων, εκτός των μικρών και ελαφρών όπλων και του 
συναφούς υλικού τους. 

2. Από την 12η Ιουνίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1874 (2009), οι αρμόδιες ελληνικές 
αρχές επαγρυπνούν σχετικά με την άμεση ή έμμεση 
προμήθεια, πώληση ή μεταφορά, στη Λαϊκή Δημοκρατία 
της Κορέας, μικρών ή ελαφρών όπλων και γνωστοποιούν 
στην Επιτροπή, η οποία συστήθηκε βάσει της παραγρά¬ 
φου 12 της απόφασης 1718 (2006), τουλάχιστον πέντε 
ημέρες πριν, την πώληση, προμήθεια ή μεταφορά μικρών 
ή ελαφρών όπλων στη Λαϊκή Δημοκρατία της Κορέας. 

Άρθρο 3 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 

η απόφαση 1874 (2009), οι αρμόδιες ελληνικές αρχές 
επιθεωρούν, σύμφωνα με την εθνική νομοθεσία και σε 
συμφωνία με το διεθνές δίκαιο, όλα τα φορτία προς 
και από τη Λαϊκή Δημοκρατία της Κορέας, στο ελλη¬ 
νικό έδαφος, συμπεριλαμβανομένων των λιμένων και 
αερολιμένων, σε περίπτωση που οι εν λόγω αρχές δι¬ 
αθέτουν πληροφορίες που παρέχουν εύλογους λόγους 
να θεωρείται ότι το φορτίο περιλαμβάνει αντικείμενα, η 
προμήθεια, πώληση, μεταφορά ή εξαγωγή των οποίων 
απαγορεύεται από τα άρθρα 1, 2 ή 3 του προεδρικού 
διατάγματος 85/2009 ή από τα άρθρα 1 ή 2 του παρό¬ 
ντος, με σκοπό τη διασφάλιση της αυστηρής εφαρμογής 
των διατάξεων αυτών. 

Άρθρο 4 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 
η απόφαση 1874 (2009), οι αρμόδιες ελληνικές αρχές 
επιθεωρούν σκάφη, με τη συναίνεση του Κράτους της 
σημαίας, στην ανοικτή θάλασσα, σε περίπτωση που δι¬ 
αθέτουν πληροφορίες που παρέχουν εύλογους λόγους 
να θεωρείται ότι το φορτίο των σκαφών αυτών περι¬ 
λαμβάνει αντικείμενα, η προμήθεια, πώληση, μεταφορά 
ή εξαγωγή των οποίων απαγορεύεται από τα άρθρα 1, 
2 ή 3 του προεδρικού διατάγματος 85/2009 ή από τα 
άρθρα 1 ή 2 του παρόντος, με σκοπό τη διασφάλιση της 
αυστηρής εφαρμογής των διατάξεων αυτών. 

Άρθρο 5 

1. Από την 12η Ιουνίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1874 (2009), οι αρμόδιες ελληνικές αρ¬ 
χές συνεργάζονται στις επιθεωρήσεις, οι οποίες λαμβά¬ 
νουν χώρα σύμφωνα με τα άρθρα 3 και 4 του παρόντος. 

2. Σε περίπτωση που το σκάφος, του οποίου ζητείται 
επιθεώρηση στην ανοικτή θάλασσα, σύμφωνα με το 
άρθρο 4 του παρόντος, φέρει ελληνική σημαία και οι 
αρμόδιες ελληνικές αρχές δεν συναινούν στην επιθε¬ 
ώρησή του στην ανοικτή θάλασσα, δίνουν εντολή στο 
σκάφος να μεταβεί σε ένα λιμένα που είναι κατάλληλος 
και εξυπηρετεί, για την απαιτούμενη επιθεώρηση από τις 
τοπικές αρχές, σύμφωνα με το άρθρο 3 του παρόντος. 

Άρθρο 6 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. η 
απόφαση 1874 (2009), οι αρμόδιες ελληνικές αρχές κα¬ 
τάσχουν και καταστρέφουν τα αντικείμενα, η προμήθεια, 
πώληση, μεταφορά ή εξαγωγή των οποίων απαγορεύ¬ 
εται από τα άρθρα 1, 2 ή 3 του προεδρικού διατάγμα¬ 
τος 85/2009 ή από τα άρθρα 1 ή 2 του παρόντος, τα 
οποία εντοπίζονται κατά τις επιθεωρήσεις, σύμφωνα 
με τα άρθρα 3, 4 ή 5 του παρόντος, κατά τρόπο που 
δεν είναι ασύμβατος με τις υποχρεώσεις της Ελληνικής 
Δημοκρατίας, σύμφωνα με τις εφαρμοστέες αποφά¬ 
σεις του Συμβουλίου Ασφαλείας, συμπεριλαμβανομένης 
της απόφασης 1540 (2004), καθώς και με οποιεσδή- 
ποτε υποχρεώσεις που απορρέουν από την ιδιότητά 
της ως μέρους στη Συνθήκη για τη Μη Διασπορά των 
Πυρηνικών Όπλων, στη Σύμβαση για την Απαγόρευση 
Αναπτύξεως, Παραγωγής, Αποθηκεύσεως και Χρήσεως 
Χημικών Όπλων και για την Καταστροφή τους, της 29ης 
Απριλίου 1997, και στη Σύμβαση για την Απαγόρευση της 


Αναπτύξεως, Παραγωγής και Αποθηκεύσεως Βακτηριο- 
λογικών (Βιολογικών) και Τοξινικών Όπλων και για την 
Καταστροφή τους, της 10ης Απριλίου 1972. 

Άρθρο 7 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 
η απόφαση 1874 (2009), οι αρμόδιες ελληνικές αρχές, 
όταν προβαίνουν σε επιθεώρηση σύμφωνα με τα άρθρα 
3, 4 ή 5 του παρόντος, ή κατάσχουν και καταστρέφουν 
φορτίο, σύμφωνα με το άρθρο 6 του παρόντος, υποβάλ¬ 
λουν χωρίς καθυστέρηση εκθέσεις που περιέχουν σχε¬ 
τικές λεπτομέρειες στην Επιτροπή, η οποία συστήθηκε 
βάσει της παραγράφου 12 της απόφασης 1718 (2006), 
αναφορικά με την επιθεώρηση, την κατάσχεση και την 
καταστροφή. 

Άρθρο 8 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 
η απόφαση 1874 (2009), οι αρμόδιες ελληνικές αρχές, 
σε περίπτωση που δεν λαμβάνουν τη συνεργασία ενός 
Κράτους σημαίας, σύμφωνα με τα άρθρα 4 ή 5 του πα¬ 
ρόντος, υποβάλλουν χωρίς καθυστέρηση στην Επιτρο¬ 
πή, η οποία συστήθηκε βάσει της παραγράφου 12 της 
απόφασης 1718 (2006), έκθεση που περιέχει τις σχετικές 
λεπτομέρειες. 

Άρθρο 9 

1. Οι αρμόδιες ελληνικές αρχές απαγορεύουν, από την 
12η Ιουνίου 2009, ημερομηνία κατά την οποία υιοθετήθη¬ 
κε από το Συμβούλιο Ασφάλειας του Ο.Η.Ε. η απόφαση 
1874 (2009), την παροχή, από έλληνες υπηκόους ή από 
το ελληνικό έδαφος, υπηρεσιών ανεφοδιασμού, όπως 
η παροχή καυσίμων ή προμηθειών, ή άλλης εξυπηρέ¬ 
τησης σκαφών, σε σκάφη της Λαϊκής Δημοκρατίας της 
Κορέας, σε περίπτωση που διαθέτουν πληροφορίες που 
παρέχουν εύλογους λόγους να θεωρείται ότι αυτά με¬ 
ταφέρουν αντικείμενα, η προμήθεια, πώληση, μεταφορά 
ή εξαγωγή των οποίων απαγορεύεται από τα άρθρα 
1, 2 ή 3 του προεδρικού διατάγματος 85/2009 ή από 
τα άρθρα 1 ή 2 του παρόντος, εκτός αν η παροχή των 
εν λόγω υπηρεσιών είναι απαραίτητη για ανθρωπιστι¬ 
κούς σκοπούς ή για όσο χρονικό διάστημα το φορτίο 
επιθεωρείται, και κατάσχεται και, αν είναι απαραίτητο, 
καταστρέφεται. 

2. Η ανωτέρω παράγραφος δεν έχει σκοπό να θίξει 
νόμιμες οικονομικές δραστηριότητες. 

Άρθρο 10 

1. Επιπρόσθετα των όσων προβλέπονται στα άρθρα 
4 και 5 του προεδρικού διατάγματος 85/2009, απαγο¬ 
ρεύεται, από την 12η Ιουνίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1874 (2009), η παροχή χρηματοοικονο¬ 
μικών υπηρεσιών ή η μεταφορά προς, δια μέσου ή από 
το ελληνικό έδαφος, ή προς ή από έλληνες υπηκόους ή 
φορείς συσταθέντες σύμφωνα με την ελληνική νομοθε¬ 
σία (συμπεριλαμβανομένων των υποκαταστημάτων στο 
εξωτερικό), ή πρόσωπα ή χρηματοοικονομικά ιδρύματα 
στο ελληνικό έδαφος, οποιωνδήποτε χρηματοοικονο¬ 
μικών ή άλλων στοιχείων ή πόρων που θα μπορούσαν 
να συμβάλουν σε προγράμματα ή δραστηριότητες της 

Λαϊκής Δημοκρατίας της Κορέας που σχετίζονται με πυ¬ 
ρηνικά, βαλλιστικούς πυραύλους ή με άλλα όπλα μαζικής 
καταστροφής, συμπεριλαμβανομένης της δέσμευσης 
οποιωνδήποτε χρηματοοικονομικών ή άλλων στοιχείων 
ή πόρων στο ελληνικό έδαφος ή τα οποία εισέρχονται 
εφεξής στο ελληνικό έδαφος, ή εμπίπτουν στη δικαιο¬ 
δοσία της Ελληνικής Δημοκρατίας ή τα οποία εμπίπτουν 
εφεξής στη δικαιοδοσία της Ελληνικής Δημοκρατίας, 
τα οποία σχετίζονται με τα εν λόγω προγράμματα ή 
δραστηριότητες. 

2. Από την 12η Ιουνίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1874 (2009), οι αρμόδιες ελληνικές 
αρχές ασκούν αυξημένη επίβλεψη προκειμένου να 
αποτραπούν όλες οι συναλλαγές που περιγράφονται 
στην παράγραφο 1 ανωτέρω, σύμφωνα με την εθνική 
νομοθεσία. 

Άρθρο 11 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 
η απόφαση 1874 (2009), οι αρμόδιες ελληνικές αρχές 
δεν αναλαμβάνουν νέες δεσμεύσεις για επιχορηγήσεις, 
οικονομική συνδρομή ή δάνεια με προνομιακούς όρους 
προς τη Λαϊκή Δημοκρατία της Κορέας, με εξαίρεση 
όσα προορίζονται για ανθρωπιστικούς και αναπτυξι¬ 
ακούς σκοπούς για άμεση αντιμετώπιση των αναγκών 
των πολιτών ή την προώθηση της αποπυρηνικοποίησης. 
Οι αρμόδιες ελληνικές αρχές, επίσης, ασκούν αυξημέ¬ 
νη επαγρύπνηση, με στόχο τη μείωση των τρεχουσών 
δεσμεύσεων. 

Άρθρο 12 


Εγκύκλιο (ΙΝΡΟΙΒΟ)/254/Ββν.9/Μέρος (Ραιΐ) Ια και την 
Ενημερωτική Εγκύκλιο (ΙΝΡΟΙΒΟ)/254/Βθν.7/Μέρος (Ραιΐ) 
2α, τα οποία μπορούν να ανευρεθούν στο διαδικτυακό 
τόπο της Επιτροπής που συστήθηκε βάσει της παρα¬ 
γράφου 12 της απόφασης 1718 (2006): ΜΙΙρι/Λ/ννννν.υη.οΓςΐ/ 
5α/οοπιπιίΙΙθθ5/1718/χροΓΐίπιροΓΐ.Ιί5ΐ.3ΐιΙπιΙ. 

Άρθρο 15 

Απαγορεύεται η εξειδικευμένη διδασκαλία ή εκπαίδευ¬ 
ση υπηκόων της Λαϊκής Δημοκρατίας της Κορέας, εντός 
της ελληνικής επικράτειας ή από έλληνες υπηκόους, 
σε επιστημονικούς κλάδους οι οποίοι θα μπορούσαν 
να συμβάλουν στις ευαίσθητες, ως προς τη διάδοση, 
πυρηνικές δραστηριότητες της Λαϊκής Δημοκρατίας 
της Κορέας και στην ανάπτυξη συστημάτων μεταφοράς 
πυρηνικών όπλων. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, Παιδείας και Θρησκευμάτων, Πολιτισμού 
και Αθλητισμού, Δικαιοσύνης, Διαφάνειας και Ανθρω¬ 
πίνων Δικαιωμάτων, Δημόσιας Τάξης και Προστασίας 
του Πολίτη και Ναυτιλίας και Αιγαίου την εκτέλεσή του. 

Αθήνα, 12 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΙΩΑΝΝΗΣ ΣΤΟΥΡΝΑΡΑΣ 


Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. 
η απόφαση 1874 (2009), οι αρμόδιες ελληνικές αρχές 
δεν παρέχουν δημόσια οικονομική υποστήριξη στις 
εμπορικές συναλλαγές με τη Λαϊκή Δημοκρατία της 
Κορέας (συμπεριλαμβανομένης της χορήγησης εξαγω- 
γικών πιστώσεων, εγγυήσεων ή ασφάλισης σε έλληνες 
υπηκόους ή σε ελληνικούς φορείς που εμπλέκονται 
σε τέτοιες εμπορικές συναλλαγές), στις περιπτώσεις 
που η εν λόγω οικονομική υποστήριξη θα μπορούσε να 
συμβάλει στα προγράμματα ή τις δραστηριότητες της 
Λαϊκής Δημοκρατίας της Κορέας που σχετίζονται με 
πυρηνικά ή βαλλιστικούς πυραύλους ή με άλλα όπλα 
μαζικής καταστροφής. 

Άρθρο 13 

Η συμμόρφωση με τις διατάξεις του άρθρου 1, παρά¬ 
γραφος δ) και του άρθρου 4 του προεδρικού διατάγ¬ 
ματος 85/2009 λαμβάνει χώρα μη θιγομένων των δρα¬ 
στηριοτήτων των διπλωματικών αποστολών στη Λαϊκή 
Δημοκρατία της Κορέας, σύμφωνα με τη Σύμβαση της 
Βιέννης περί των Διπλωματικών Σχέσεων, την οποία η 
Ελλάδα έχει κυρώσει με το ν.δ. 503/1970 (ΦΕΚ Α' 108). 

Άρθρο 14 

Από την 12η Ιουνίου 2009, ημερομηνία κατά την οποία 
υιοθετήθηκε από το Συμβούλιο Ασφάλειας του Ο.Η.Ε. η 
απόφαση 1874 (2009), τα μέτρα των άρθρων 1,2 και 3 του 
προεδρικού διατάγματος 85/2009 εφαρμόζονται επίσης 
στα αντικείμενα που αναφέρονται στην Ενημερωτική 


ΕΘΝΙΚΗΣ ΑΜΥΝΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝ/ΝΟΣ ΑΡΒΑΝΙΤΟΠΟΥΛΟΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝ/ΝΟΣ ΧΑΤΖΗΔΑΚΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 


ΔΗΜΟΣΙΑΣ ΤΑΞΗΣ 

ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ ΝΑΥΤΙΛΙΑΣ ΚΑΙ ΑΙΓΑΙΟΥ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ ΚΩΝ/ΝΟΣ ΜΟΥΣΟΥΡΟΥΛΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 14 
Περί εφαρμογής της απόφασης 1903 (2009) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.) όπως κυρώθηκε με τον 
Α.Ν. 585/1945 (Α' 242). 

2. Το άρθρο 1, παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το π.δ. 85/2012 (Α' 141), όπως ισχύει. 

4. Το άρθρο 90 του Κώδικα Νομοθεσίας για την Κυ- 

βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ/τος 63/2005 (Α' 98). 

5. Την, από 2.2.2010, απόφαση του Υπουργού Εξωτερι¬ 
κών «Εφαρμογή της απόφασης 1903 (2009) του Συμβου¬ 
λίου Ασφαλείας Ο.Η.Ε. περί Λιβερίας» (Α' 23). 

6. Το π.δ. 217/2005 «Εφαρμογή της απόφασης 1521 
(2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 262). 

7. Το π.δ. 143/2006 «Εφαρμογή της υπ’ αριθμ. 1579 
(2004) απόφασης του Συμβουλίου Ασφαλείας του Ορ¬ 
γανισμού Ηνωμένων Εθνών (Ο.Η.Ε.)» (Α' 157). 

8. Το π.δ. 55/2007 «Εφαρμογή της απόφασης 1647 
(2005) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 57). 

9. Το π.δ. 152/2007 «Περί εφαρμογής των αποφάσεων 
1683 (2006), 1688 (2006) και 1689 (2006) του Συμβουλίου 
Ασφαλείας του Οργανισμού Ηνωμένων Εθνών (Ο.Η.Ε.)» 
(Α' 194). 

10. Το π.δ. 56/2008 «Εφαρμογή της απόφασης 1731 
(2006) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 87). 

11. Το π.δ. 73/2009 «Περί εφαρμογής της απόφασης 
1792 (2007) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.)» (Α' 93). 

12. Το π.δ. 35/2010 «Εφαρμογή της απόφασης 1854 
(2008) του Συμβουλίου Ασφαλείας του Οργανισμού Ηνω¬ 
μένων Εθνών (Ο.Η.Ε.)» (Α' 76). 

13. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

14. Τις υπ’ αριθμ. 236/2010,116/2011 και 17/2013 γνωμοδο¬ 
τήσεις του Συμβουλίου της Επικράτειας μετά από πρό¬ 
ταση των Υπουργών Εξωτερικών, Οικονομικών, Εθνικής 
Άμυνας, Ανάπτυξης, Ανταγωνιστικότητας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων, Δημόσιας Τάξης και Προ¬ 
στασίας του Πολίτη και Ναυτιλίας και Αιγαίου, απο¬ 
φασίζουμε: 

Άρθρο 1 

Παρατείνονται, από την 17η Δεκεμβρίου 2009, ημερο¬ 
μηνία υιοθέτησης της απόφασης 1903 (2009) του Συμ¬ 
βουλίου Ασφαλείας του Οργανισμού Ηνωμένων Εθνών 
(Ο.Η.Ε.) και για χρονικό διάστημα 12 μηνών, τα μέτρα περί 
μετακινήσεων που είχαν επιβληθεί με το άρθρο 8 του 
προεδρικού διατάγματος 217/2005 (Α' 262), η ισχύς του 
οποίου παρατάθηκε, για τελευταία φορά, με το άρθρο 
1 παρ. 2 του προεδρικού διατάγματος 35/2010 (Α' 76). 

Άρθρο 2 

Από την 17η Δεκεμβρίου 2009, ημερομηνία υιοθέτησης 
της απόφασης 1903 (2009) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.), τα μέτρα 
περί όπλων που είχαν επιβληθεί με τα άρθρα 2, 3, 4, 5, 
6 και 7 του προεδρικού διατάγματος 217/2005 (Α' 262) 
όπως αυτά τροποποιήθηκαν βάσει των άρθρων 1 και 2 
του προεδρικού διατάγματος 152/2007 (Α' 194) και του 
άρθρου 2 του προεδρικού διατάγματος 56/2008 (Α' 87) 
και των οποίων η ισχύς παρατάθηκε, για τελευταία 
φορά, με το άρθρο 1, παρ. 1 του προεδρικού διατάγ¬ 
ματος 35/2010 (Α' 76), αντικαθίστανται από τα μέτρα 
που επιβάλλονται με το άρθρο 3 του παρόντος και δεν 
ισχύουν για την προμήθεια, πώληση ή μεταφορά όπλων 
και συναφούς υλικού καθώς και για την παροχή οποιοσ¬ 


δήποτε βοήθειας, συμβουλής ή εκπαίδευσης, σχετικά με 
στρατιωτικές δραστηριότητες, προς την Κυβέρνηση της 
Λιβερίας και για χρονικό διάστημα 12 μηνών από την 
ως άνω ημερομηνία. 

Άρθρο 3 

Απαγορεύεται, από την 17η Δεκεμβρίου 2009, ημερο¬ 
μηνία υιοθέτησης της απόφασης 1903 (2009) του Συμ¬ 
βουλίου Ασφαλείας του Οργανισμού Ηνωμένων Εθνών 
(Ο.Η.Ε.) και για χρονικό διάστημα 12 μηνών, η άμεση ή 
έμμεση προμήθεια, πώληση ή μεταφορά από το ελλη¬ 
νικό έδαφος ή από έλληνες υπηκόους ή με τη χρήση 
πλοίων που φέρουν την ελληνική σημαία ή αεροσκα¬ 
φών εγγεγραμμένων στα ελληνικά μητρώα όπλων και 
οποιουδήποτε συναφούς υλικού καθώς και η παροχή 
οποιοσδήποτε βοήθειας, συμβουλής ή εκπαίδευσης 
σχετικά με στρατιωτικές δραστηριότητες, συμπεριλαμ- 
βανομένης της χρηματοδότησης και της οικονομικής 
βοήθειας, προς όλες τις μη κυβερνητικές οντότητες και 
τα άτομα που δρουν στο έδαφος της Λιβερίας. 

Άρθρο 4 

Τα μέτρα που επιβάλλονται με το άρθρο 3 του παρό¬ 
ντος δεν ισχύουν για: 

(α) προμήθειες όπλων και συναφούς υλικού καθώς και 
για τεχνική εκπαίδευση και βοήθεια που προορίζονται 
αποκλειστικά για την υποστήριξη της Αποστολής των 
Ηνωμένων Εθνών στη Λιβερία (ΙΙΝΜΙΕ), η οποία έχει 
συσταθεί δυνάμει της παραγράφου 1 της απόφασης 
1509 (2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.) ή για χρήση από αυτή, 

(β) προστατευτικό ιματισμό, συμπεριλαμβανομένων 
αλεξίσφαιρων γιλέκων και στρατιωτικών κρανών, τα 
οποία εξάγονται προσωρινά στη Λιβερία από το προ¬ 
σωπικό του Οργανισμού Ηνωμένων Εθνών, τους εκπρο¬ 
σώπους των μέσων μαζικής ενημέρωσης και τους εργα¬ 
ζομένους στον ανθρωπιστικό και αναπτυξιακό τομέα και 
το συνδεόμενο προσωπικό, για προσωπική τους χρήση 
και μόνο, 

(γ) λοιπές προμήθειες μη θανατηφόρου στρατιωτι¬ 
κού εξοπλισμού, ο οποίος προορίζεται αποκλειστικά 
για ανθρωπιστική ή προστατευτική χρήση, καθώς και 
τη σχετική τεχνική βοήθεια και εκπαίδευση, όπως γνω¬ 
στοποιούνται εκ των προτέρων στην Επιτροπή που έχει 
συσταθεί δυνάμει της παραγράφου 21 της απόφασης 
1521 (2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.), σύμφωνα με το άρθρο 5 του 
παρόντος. 

Άρθρο 5 

Από την 17η Δεκεμβρίου 2009, ημερομηνία υιοθέτησης 
της απόφασης 1903 (2009) του Συμβουλίου Ασφαλείας 
του Οργανισμού Ηνωμένων Εθνών (Ο.Η.Ε.) και για χρο¬ 
νικό διάστημα 12 μηνών, οι αρμόδιες ελληνικές αρχές 
γνωστοποιούν εκ των προτέρων στην Επιτροπή που έχει 
συσταθεί δυνάμει της παραγράφου 21 της απόφασης 
1521 (2003) του Συμβουλίου Ασφαλείας του Οργανισμού 
Ηνωμένων Εθνών (Ο.Η.Ε.) κάθε αποστολή όπλων και συ¬ 
ναφούς υλικού προς την Κυβέρνηση της Λιβερίας, ή κάθε 
παροχή βοήθειας, συμβουλής ή εκπαίδευσης, σχετικά 
με στρατιωτικές δραστηριότητες, προς την Κυβέρνηση 
της Λιβερίας, εκτός όσων αναφέρονται στις υποπαρα- 
γράφους (α) και (β) του άρθρου 4 του παρόντος. Οι εν 

λόγω γνωστοποιήσεις πρέπει να περιέχουν όλες τις 
συναφείς πληροφορίες, συμπεριλαμβανομένων, όπου 
είναι δυνατόν, του είδους και της ποσότητας των παρα- 
διδόμενων όπλων και πυρομαχικών, του τελικού χρήστη, 
της προτεινόμενης ημερομηνίας παράδοσης και του 
δρομολογίου των αποστολών. 

Άρθρο 6 

Οι αρμόδιες ελληνικές αρχές συνεργάζονται πλήρως 
με το Σώμα Εμπειρογνωμόνων που έχει συσταθεί δυ¬ 
νάμει της παραγράφου 4 της απόφασης 1854 (2008) 
του Συμβουλίου Ασφαλείας του Οργανισμού Ηνωμένων 
Εθνών, σε όλες τις πτυχές της εντολής του. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Άμυνας, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 12 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΙΩΑΝΝΗΣ ΣΤΟΥΡΝΑΡΑΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΕΘΝΙΚΗΣ ΑΜΥΝΑΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΠΑΝΟΣ ΠΑΝΑΓΙΩΤΟΠΟΥΛΟΣ ΚΩΝ/ΝΟΣ ΧΑΤΖΗΔΑΚΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΔΗΜΟΣΙΑΣ ΤΑΞΗΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΑΝΤΩΝΙΟΣ ΡΟΥΠΑΚΙΩΤΗΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝ/ΝΟΣ ΜΟΥΣΟΥΡΟΥΛΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 15 
Περί εφαρμογής της απόφασης 1907 (2009) του Συμβου¬ 
λίου Ασφαλείας του Οργανισμού Ηνωμένων Εθνών 
(Ο.Η.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικού Χάρτη του Οργανι¬ 
σμού Ηνωμένων Εθνών (Ο.Η.Ε.), όπως κυρώθηκε με τον 
Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «Περί εφαρμογής 
αποφάσεων του Συμβουλίου Ασφαλείας των Ηνωμένων 
Εθνών και περί εγκρίσεως και εφαρμογής συστάσεων 
του Συμβουλίου Ασφαλείας και της Γενικής Συνελεύ- 
σεως» (Α' 139). 

3. Το π.δ. 85/2012 (Α' 141), όπως ισχύει. 

4. Το άρθρο 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

5. Την από 4.3.2010 απόφαση του Υπουργού Εξωτε¬ 
ρικών Φ:3462/5/ΑΣ 329 «Εφαρμογή της απόφασης 1907 


(2009) του Συμβουλίου Ασφαλείας Ο.Η.Ε. περί Ερυθραί¬ 
ας» (Α' 47). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Τις υπ’ αριθμ. 210/2010,115/2011 και 18/2013 γνωμοδο¬ 
τήσεις του Συμβουλίου της Επικράτειας μετά από πρό¬ 
ταση των Υπουργών Εξωτερικών, Οικονομικών, Εθνικής 
Αμυνας, Ανάπτυξης, Ανταγωνιστικότητας, Υποδομών, 
Μεταφορών και Δικτύων, Δικαιοσύνης, Διαφάνειας και 
Ανθρωπίνων Δικαιωμάτων, Δημόσιας Τάξης και Προ¬ 
στασίας του Πολίτη και Ναυτιλίας και Αιγαίου, απο¬ 
φασίζουμε: 

Άρθρο 1 

Απαγορεύεται, από την 23η Δεκεμβρίου 2009, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 1907 (2009), η πώληση 
ή προμήθεια στην Ερυθραία, από έλληνες υπηκόους ή 
από το ελληνικό έδαφος ή με τη χρήση σκαφών που 
φέρουν την ελληνική σημαία ή αεροσκαφών εγγεγραμ¬ 
μένων στα ελληνικά μητρώα, όπλων και συναφούς υλι¬ 
κού κάθε είδους, συμπεριλαμβανομένων όπλων και πυ¬ 
ρομαχικών, στρατιωτικών οχημάτων και εξοπλισμού, 
παραστρατιωτικού εξοπλισμού και ανταλλακτικών για 
τα ανωτέρω, και τεχνικής συνδρομής, εκπαίδευσης, οι¬ 
κονομικής και λοιπής συνδρομής, που σχετίζονται με 
στρατιωτικές δραστηριότητες ή με την παροχή, κατα¬ 
σκευή, συντήρηση ή χρήση των αντικειμένων αυτών, είτε 
προέρχονται από το ελληνικό έδαφος είτε όχι. 

Άρθρο 2 

Απαγορεύεται, από την 23η Δεκεμβρίου 2009, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 1907 (2009), η προμή¬ 
θεια αντικειμένων, εκπαίδευσης και συνδρομής, όπως 
τούτα περιγράφονται στο άρθρο 1 του παρόντος, από 
την Ερυθραία, από έλληνες υπηκόους ή με τη χρήση 
σκαφών που φέρουν την ελληνική σημαία ή αεροσκα¬ 
φών εγγεγραμμένων στα ελληνικά μητρώα, είτε προέρ¬ 
χονται από το έδαφος της Ερυθραίας είτε όχι. 

Αρθρο 3 

Από την 23η Δεκεμβρίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1907 (2009), οι αρμόδιες ελληνικές 
αρχές επιθεωρούν, στο ελληνικό έδαφος, συμπερι¬ 
λαμβανομένων των λιμένων και των αερολιμένων, 
όλα τα φορτία προς και από τη Σομαλία και την 
Ερυθραία, σε περίπτωση που οι εν λόγω αρχές δια¬ 
θέτουν πληροφορίες που παρέχουν εύλογους λόγους 
να θεωρείται ότι το φορτίο περιλαμβάνει αντικείμε¬ 
να, η προμήθεια, μεταφορά ή εξαγωγή των οποίων 
απαγορεύεται από τα άρθρα 1 και 2 του παρόντος 
ή από το γενικό και πλήρες εμπάργκο όπλων στη 
Σομαλία που επιβλήθηκε με το π.δ. 334/1993 «Εφαρ¬ 
μογή αποφάσεως 733 του Συμβουλίου Ασφαλείας 
των Ηνωμένων Εθνών της 23ης Ιανουάριου 1992» (Α' 
143), όπως τούτο αναπτύχθηκε και τροποποιήθηκε 
στη συνέχεια με τα προεδρικά διατάγματα 29/2004 
(Α' 27), 54/2005 (Α' 86), 46/2009 (Α' 60), 51/2009 (Α' 
67), 74/2010 (Α' 134), 75/2010 (Α' 134) καθώς και από 
το προεδρικό διάταγμα 28/2012 (Α' 60). 




632 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 4 

Από την 23η Δεκεμβρίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1907 (2009), οι αρμόδιες ελληνικές 
αρχές, όταν ανακαλύπτουν αντικείμενα, η προμήθεια, 
πώληση, μεταφορά ή εξαγωγή των οποίων απαγορεύ¬ 
εται από τα άρθρα 1 και 2 του παρόντος, τα κατάσχουν 
και τα διαθέτουν, είτε καταστρέφοντας είτε καθιστώ¬ 
ντας αυτά ακατάλληλα προς χρήση, συνεργάζονται δε 
σχετικά με τις αρμόδιες αρχές άλλων Κρατών Μελών 
του Ο.Η.Ε. 

Άρθρο 5 

Από την 23η Δεκεμβρίου 2009, ημερομηνία κατά την 
οποία υιοθετήθηκε από το Συμβούλιο Ασφάλειας του 
Ο.Η.Ε. η απόφαση 1907 (2009), οι αρμόδιες ελληνικές 
αρχές, όταν ανακαλύπτουν αντικείμενα, η προμήθεια, 
πώληση, μεταφορά ή εξαγωγή των οποίων απαγορεύ¬ 
εται από τα άρθρα 1 και 2 του παρόντος, υποβάλλουν 
χωρίς καθυστέρηση έκθεση που περιέχει σχετικές λε¬ 
πτομέρειες, συμπεριλαμβανομένων των μέτρων που 
ελήφθησαν για την κατάσχεση και διάθεση των αντι¬ 
κειμένων αυτών στην Επιτροπή, η οποία έχει συσταθεί 
σύμφωνα με την απόφαση 751 (1992) του Συμβουλίου 
Ασφαλείας του Ο.Η.Ε. και της οποίας η εντολή επεκτά¬ 
θηκε βάσει της απόφασης 1844 (2008) του Συμβουλίου 
(π.δ. 28/2012, Α' 60). 

Άρθρο 6 

Απαγορεύεται, από την 23η Δεκεμβρίου 2009, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 1907 (2009), η είσοδος 
στο ελληνικό έδαφος ή η διέλευση μέσω αυτού των 
ατόμων που καθορίζονται από την Επιτροπή που αναφέ- 
ρεται στο άρθρο 5, σύμφωνα με τα κριτήρια του άρθρου 
11 του παρόντος. Τα μέτρα αυτά δεν επιβάλλονται σε 
βάρος ελλήνων υπηκόων. 

Άρθρο 7 

Τα μέτρα που προβλέπονται με το άρθρο 6 του πα¬ 
ρόντος δεν εφαρμόζονται: 

α) στις περιπτώσεις που η Επιτροπή που αναφέρεται 
στο άρθρο 5, κρίνει κατά περίπτωση ότι πρόκειται για 
μετακίνηση η οποία δικαιολογείται για λόγους ανθρω¬ 
πιστικής ανάγκης, συμπεριλαμβανομένης της θρησκευ¬ 
τικής υποχρέωσης ή 

β) στις περιπτώσεις που η Επιτροπή κρίνει, κατά περί¬ 
πτωση, ότι μια εξαίρεση θα προήγαγε, με άλλο τρόπο, 
τους στόχους της ειρήνης και της σταθερότητας στην 
περιοχή. 

Άρθρο 8 

Απαγορεύεται, από την 23η Δεκεμβρίου 2009, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 1907 (2009), η άμεση 
ή έμμεση προμήθεια, πώληση ή μεταφορά, από έλληνες 
υπηκόους ή από το ελληνικό έδαφος ή με τη χρήση 
σκαφών που φέρουν την ελληνική σημαία ή αεροσκα¬ 
φών εγγεγραμμένων στα ελληνικά μητρώα, όπλων και 
συναφούς υλικού κάθε είδους, συμπεριλαμβανομένων 
όπλων και πυρομαχικών, στρατιωτικών οχημάτων και 
εξοπλισμού, παραστρατιωτικού εξοπλισμού και ανταλ¬ 
λακτικών για τα ανωτέρω και η άμεση ή έμμεση παροχή 


τεχνικής συνδρομής ή εκπαίδευσης, οικονομικής και 
άλλης συνδρομής, συμπεριλαμβανομένων των επενδύ¬ 
σεων, της μεσιτείας ή άλλων οικονομικών υπηρεσιών, 
που σχετίζονται με στρατιωτικές δραστηριότητες ή με 
την προμήθεια, πώληση, μεταφορά, κατασκευή, συντή¬ 
ρηση ή χρήση όπλων και στρατιωτικού εξοπλισμού, στα 
άτομα ή φορείς που καθορίζονται από την Επιτροπή 
που αναφέρεται στο άρθρο 5, σύμφωνα με το άρθρο 
11 του παρόντος. 

Άρθρο 9 

Δεσμεύονται, από την 23η Δεκεμβρίου 2009, ημερο¬ 
μηνία κατά την οποία υιοθετήθηκε από το Συμβούλιο 
Ασφαλείας του Ο.Η.Ε. η απόφαση 1907 (2009), κεφάλαια, 
άλλα χρηματοοικονομικά περιουσιακά στοιχεία και οι¬ 
κονομικοί πόροι που βρίσκονται στο ελληνικό έδαφος 
κατά την προαναφερθείσα ημερομηνία ή σε οποιοδή- 
ποτε μεταγενέστερο χρονικό σημείο, τα οποία ανήκουν 
ή ελέγχονται, άμεσα ή έμμεσα, από τους φορείς και τα 
άτομα που καθορίζονται από την Επιτροπή, η οποία 
αναφέρεται στο άρθρο 5, σύμφωνα με το άρθρο 11 του 
παρόντος, ή από άτομα ή φορείς που ενεργούν για 
λογαριασμό τους ή σύμφωνα με οδηγίες τους. Επίσης, 
απαγορεύεται όπως οποιαδήποτε κεφάλαια, χρηματο¬ 
οικονομικά περιουσιακά στοιχεία ή οικονομικοί πόροι 
τεθούν στη διάθεση ή προς όφελος αυτών των ατόμων 
ή φορέων από έλληνες υπηκόους ή από οποιαδήποτε 
άτομα ή φορείς εντός του ελληνικού εδάφους. 

Άρθρο 10 

Τα μέτρα που επιβάλλονται με το άρθρο 9 του παρό¬ 
ντος δεν εφαρμόζονται σε κεφάλαια, άλλα χρηματοοι¬ 
κονομικά περιουσιακά στοιχεία ή οικονομικούς πόρους 
που οι αρμόδιες ελληνικές αρχές έχουν κρίνει ότι: 

α) είναι αναγκαία για βασικά έξοδα, συμπεριλαμ¬ 
βανομένων των πληρωμών για τρόφιμα, μισθώματα ή 
υποθήκες, φάρμακα και ιατρική περίθαλψη, φόρους, 
ασφάλιστρα και τέλη υπηρεσιών κοινής ωφέλειας ή 
αποκλειστικά για την πληρωμή εύλογων επαγγελμα¬ 
τικών αμοιβών και την απόδοση δαπανών που έχουν 
πραγματοποιηθεί σε σχέση με την παροχή νομικών 
υπηρεσιών, ή αμοιβών ή χρεώσεων, σύμφωνα με την 
εθνική νομοθεσία, για υπηρεσίες συνήθους διατήρησης 
ή φύλαξης των δεσμευμένων κεφαλαίων, άλλων χρη¬ 
ματοοικονομικών περιουσιακών στοιχείων και οικονομι¬ 
κών πόρων, κατόπιν γνωστοποίησης από τις αρμόδιες 
ελληνικές αρχές προς την Επιτροπή, που αναφέρεται 
στο άρθρο 5, της πρόθεσης να εγκρίνουν, όπου αρμόζει, 
την πρόσβαση σε αυτά τα κεφάλαια, άλλα χρηματοοι¬ 
κονομικά περιουσιακά στοιχεία ή οικονομικούς πόρους 
και, εφ’ όσον δεν υπάρξει αρνητική απόφαση της Επι¬ 
τροπής εντός τριών εργασίμων ημερών από αυτή τη 
γνωστοποίηση, 

β) είναι αναγκαία για έκτακτα έξοδα, υπό την προϋ¬ 
πόθεση ότι η απόφαση αυτή έχει γνωστοποιηθεί από 
τις αρμόδιες ελληνικές αρχές στην Επιτροπή και έχει 
εγκριθεί από αυτή, ή 

γ) είναι αντικείμενα δικαστικής, διοικητικής ή διαιτητικής 
δέσμευσης ή απόφασης. Στην περίπτωση αυτή, τα εν λόγω 
κεφάλαια, άλλα χρηματοοικονομικά περιουσιακά στοιχεία 
και οικονομικοί πόροι μπορούν να χρησιμοποιηθούν για 
την ικανοποίηση αυτής της δέσμευσης ή απόφασης υπό 
την προϋπόθεση ότι η δέσμευση ή η απόφαση εξεδόθη 

πριν από την 23η Δεκεμβρίου 2009, ημερομηνία κατά την 
οποία υιοθετήθηκε από το Συμβούλιο Ασφαλείας του 
Ο.Η.Ε. η απόφαση 1907 (2009), δεν είναι προς όφελος ενός 
προσώπου ή φορέα που έχει καθοριστεί σύμφωνα με το 
άρθρο 9 του παρόντος και έχει γνωστοποιηθεί από τις 
αρμόδιες ελληνικές αρχές στην Επιτροπή. 

Άρθρο 11 

Οι διατάξεις του άρθρου 6 του παρόντος εφαρμόζο¬ 
νται σε άτομα, συμπεριλαμβανομένης της πολιτικής και 
στρατιωτικής ηγεσίας της Ερυθραίας και οι διατάξεις 
των άρθρων 8 και 9 του παρόντος εφαρμόζονται σε 
άτομα και φορείς, συμπεριλαμβανομένης της πολιτικής 
και στρατιωτικής ηγεσίας της Ερυθραίας, των κυβερ¬ 
νητικών και παρακρατικών φορέων της Ερυθραίας και 
των φορέων που ανήκουν ιδιωτικά σε υπηκόους της 
Ερυθραίας, οι οποίοι ζουν εντός ή εκτός του εδάφους 
της Ερυθραίας, που καθορίζονται από την Επιτροπή 
που αναφέρεται στο άρθρο 5: 

α) ως παραβιάζοντες τα μέτρα που επιβλήθηκαν με 
τα άρθρα 1 και 2 του παρόντος, 

(β) ως παρέχοντες υποστήριξη, από την Ερυθραία, 
σε ένοπλες ομάδες της αντιπολίτευσης που έχουν ως 
σκοπό την αποσταθεροποίηση της περιοχής, 

(γ) ως παρακωλύοντες την εφαρμογή της απόφασης 
1862 (2009) του Συμβουλίου Ασφαλείας του Ο.Η.Ε. σχε¬ 
τικά με το Τζιμπουτί, 

δ) ως υποθάλποντες, χρηματοδοτούντες, διευκολύνο- 
ντες, υποστηρίζοντες, διοργανώνοντες, εκπαιδεύοντες 
ή υποκινούντες άτομα ή ομάδες να τελέσουν πράξεις 
βίας ή τρομοκρατικές ενέργειες εναντίον άλλων Κρατών 
ή των πολιτών τους στην περιοχή, 
ε) ως παρακωλύοντες τις έρευνες ή το έργο της Ομάδας 
Επίβλεψης, η οποία συστάθηκε εκ νέου βάσει της από¬ 
φασης 1853 (2008) του Συμβουλίου Ασφαλείας του Ο.Η.Ε. 


Άρθρο 12 

Απαγορεύεται, από την 23η Δεκεμβρίου 2009, ημε¬ 
ρομηνία κατά την οποία υιοθετήθηκε από το Συμβού¬ 
λιο Ασφαλείας του Ο.Η.Ε. η απόφαση 1907 (2009), ο 
εξοπλισμός, η εκπαίδευση και ο εφοδιασμός ενόπλων 
ομάδων και των μελών τους, συμπεριλαμβανομένης της 
ά \ - 8030330, που αποσκοπούν στην αποσταθεροποί¬ 
ηση της περιοχής ή στην υποκίνηση της βίας και της 
εμφύλιας σύρραξης στο Τζιμπουτί. 

Στον Υπουργό Εξωτερικών αναθέτουμε τη δημοσίευση 
του παρόντος Διατάγματος, στον ίδιο δε Υπουργό και 
στους Υπουργούς Οικονομικών, Εθνικής Αμυνας, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων, Δικαιοσύνης, Διαφάνειας και Ανθρωπίνων 
Δικαιωμάτων, Δημόσιας Τάξης και Προστασίας του Πο¬ 
λίτη και Ναυτιλίας και Αιγαίου την εκτέλεσή του. 

Αθήνα, 12 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΙΩΑΝΝΗΣ ΣΤΟΥΡΝΑΡΑΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΕΘΝΙΚΗΣ ΑΜΥΝΑΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 


ΠΑΝΟΣ ΠΑΝΑΓΙΩΤΟΠΟΥΛΟΣ ΚΩΝ/ΝΟΣ ΧΑΤΖΗΔΑΚΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 


ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 


ΑΝΤΩΝΙΟΣ ΡΟΥΠΑΚΙΩΤΗΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝ/ΝΟΣ ΜΟΥΣΟΥΡΟΥΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.90 


Ηλεκτρονική Διεύθυνση: ήίίρ://νννννν.β1.9Γ - β-ιπαϊΙ: ννβόπΐ3δίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 100039 1402 1 30008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















































































